CELEX: C2007/170/14
Language: sk
Date: 2007-07-21 00:00:00
Title: Vec C-102/05: Uznesenie Súdneho dvora (štvrtá komora) z  10. mája 2007 (návrh na začatie prejudiciálneho konania, ktorý podal Regeringsrätten – Švédsko) – Skatteverket/A, B (Článok 104 ods. 3 prvý pododsek rokovacieho poriadku — Voľný pohyb kapitálu — Sloboda usadiť sa — Dane — Dividendy z akcií vyplácané spoločnosťou s obmedzeným počtom akcionárov — Mzdové pravidlo — Zdanenie týchto dividend ako kapitálových príjmov — Výpočet paušálneho výnosu — Percento z investovaného kapitálu a z časti miezd — Pobočka so sídlom v tretej krajine — Nezohľadnenie miezd pracovníkov tejto pobočky)

21.7.2007   
            
            
               SK
            
            
               Úradný vestník Európskej únie
            
            
               C 170/8
            
         Uznesenie Súdneho dvora (štvrtá komora) z 10. mája 2007 (návrh na začatie prejudiciálneho konania, ktorý podal Regeringsrätten – Švédsko) – Skatteverket/A, B
   (Vec C-102/05) (1)
   
   (Článok 104 ods. 3 prvý pododsek rokovacieho poriadku - Voľný pohyb kapitálu - Sloboda usadiť sa - Dane - Dividendy z akcií vyplácané „spoločnosťou s obmedzeným počtom akcionárov“ - „Mzdové pravidlo“ - Zdanenie týchto dividend ako kapitálových príjmov - Výpočet paušálneho výnosu - Percento z investovaného kapitálu a z časti miezd - Pobočka so sídlom v tretej krajine - Nezohľadnenie miezd pracovníkov tejto pobočky)
   (2007/C 170/14)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Regeringsrätten
   Účastníci konania
   
      Žalobca: Skatteverket
   
      Žalovaní: A, B
   Predmet veci
   Návrh na začatie prejudiciálneho konania – Regeringsrätten – Výklad článkov 56 a 58 ES – Zdaňovanie dividend vyplácaných malými akciovými spoločnosťami – Daňová úľava zodpovedajúca fiktívnemu výnosu investovaného kapitálu, ktorý zohľadňuje výplaty vyplácané spoločnosťou a jej dcérskymi spoločnosťami alebo pobočkami v prípade, ak tieto výplaty nie sú predmetom dane vo Švédsku – Zohľadnenie výplat vyplácaných pobočkou v treťom štáte
   Výrok uznesenia
   Vnútroštátne opatrenie, ktoré v rámci zdaňovania dividend z akcií ako kapitálových príjmov v rozsahu paušálneho výnosu vypočítaného prostredníctvom percenta určeného zo základu, ktorý obsahuje okrem investovaného kapitálu akcionárom aj časť miezd zaplatených pracovníkom zamestnaným spoločnosťou vyplácajúcou dividendy, nepovoľuje zohľadnenie miezd pracovníkov zamestnaných v pobočke tejto spoločnosti alebo jej dcérskou spoločnosťou v tretej krajine, výrazne narúša výkon slobody usadiť sa v zmysle článku 43 a nasl. Na tieto články sa nemožno odvolávať v prípade usadenia sa spoločnosti členského štátu v tretej krajine.
   
      (1)  Ú. v. EÚ C 106, 30.4.2005.